Oficiālais Vēstnesis L 144 , 04/06/1997 Lpp. 0011 - 0012



Komisijas Regula (EK) Nr. 997/97 (1997. gada 3. jūnijs), ar ko groza Regulas (EK) Nr. 1431/94, (EK) Nr. 1474/95 un (EK) Nr. 1251/96, kas nosaka sīki izstrādātus noteikumus dažu tarifa kvotu piemērošanai olām un mājputnu gaļai un pagarina dažu licenču derīguma termiņu šajās nozarēs EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 1516/96 [2], un jo īpaši tās 3. panta 2. punktu, 6. panta 1. punktu un 15. pantu, ņemot vērā Padomes 1975. gada 29. oktobra Regulu (EEK) Nr. 2777/75 par putnu gaļas tirgus kopīgo organizāciju [3], kurā jaunākie grozījumi izdarīti ar Komisijas Regulu (EK) Nr. 2916/95 [4], un jo īpaši tās 15. pantu, ņemot vērā Padomes 1975. gada 29. oktobra Regulu (EEK) Nr. 2783/75 par vienotu sistēmu tirdzniecībai ar ovalbumīnu un laktalbumīnu [5], kurā jaunākie grozījumi izdarīti ar Regulu (EK) Nr. 2916/95, un jo īpaši tās 2. panta 1. punktu, 4. panta 1. punktu un 10. pantu, ņemot vērā Padomes 1994. gada 29. marta Regulu (EK) Nr. 774/94, ar ko atklāj dažas Kopienas tarifa kvotas augstākā labuma liellopu gaļai un cūkgaļai, putnu gaļai, kviešiem un kviešu un rudzu graudu maisījumam, un klijām, atsijām un pārējiem atlikumiem un ar ko paredz to pārvaldīšanu [6], kurā jaunākie grozījumi izdarīti ar Komisijas Regulu (EK) Nr. 2198/95 [7], un jo īpaši tās 7. pantu, ņemot vērā Padomes 1996. gada 18. jūnija Regulu (EK) Nr. 1095/96 par to koncesiju īstenošanu, kuras ietvertas grafikā CXL, kas sastādīts pēc GATT XXIV.6 sarunām [8], tā kā dažiem olu un putnu gaļas nozaru produktiem tarifu kvotas piešķīra, ievērojot Komisijas 1994. gada 22. jūnija Regulu (EK) Nr. 1431/94, ar ko nosaka sīki izstrādātus noteikumus to importa pasākumu piemērošanai putnu gaļas nozarē, kuri paredzēti Padomes Regulā (EK) Nr. 774/94 [9], ar ko atklāj dažas Kopienas tarifa kvotas putnu gaļai un dažiem citiem lauksaimniecības produktiem un ar ko paredz to pārvaldīšanu, kurā jaunākie grozījumi izdarīti ar Regulu (EK) Nr. 958/96 [10], ievērojot Komisijas 1995. gada 28. jūnija Regulu (EK) Nr. 1474/95, ar ko atklāj tarifu kvotas olu nozarē un paredz to pārvaldību [11], kurā jaunākie grozījumi izdarīti ar Regulu (EK) Nr. 1219/96 [12], un ievērojot Komisijas 1996. gada 28. jūnija Regulu (EK) Nr. 1251/96, ar ko atklāj tarifu kvotas putnu gaļas nozarē un paredz to pārvaldību [13]; tā kā, lai atvieglotu tirdzniecību starp Eiropas Kopienu un trešām valstīm, jābūt iespējai importēt olas un putnu gaļu, neuzliekot pienākumu tās importēt no izcelsmes valsts, kas statistikas dēļ tomēr ir jānorāda importa licences 8. iedaļā; tā kā šie noteikumi būtu jāpiemēro importa licencēm, kuru derīguma termiņš vēl nav beidzies un kuras vēl nav izlietotas vai ir izlietotas tikai daļēji; tā kā, lai ļautu uzņēmējiem izmantot šajā regulā paredzētos jaunos noteikumus līdz licenču derīguma termiņa beigām, dažu licenču derīguma termiņi būtu jāpagarina; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1431/94 3. panta c) apakšpunktu aizstāj ar šo: "c) licences pieteikumu un licenču 8. iedaļā norāda izcelsmes valsti; licences uzliek pienākumu importēt no norādītās valsts, bet šis pienākums neattiecas uz 3. un 5. grupu" . 2. pants Regulas (EK) Nr. 1474/95 4. panta c) apakšpunktu aizstāj ar šo: "c) licences pieteikumu un licenču 8. iedaļā norāda izcelsmes valsti" . 3. pants Regulas (EK) Nr. 1251/96 4. panta c) apakšpunktu aizstāj ar šo: "c) licences pieteikumu un licenču 8. iedaļā norāda izcelsmes valsti" . 4. pants 1. To licenču derīguma termiņu, kas 3. un 5. grupai izsniegtas 1997. gada pirmajā ceturksnī, ievērojot Regulu (EK) Nr. 1431/94, pagarina līdz 1997. gada 31. jūlijam. 2. To licenču derīguma termiņu, kas izsniegtas 1997. gada pirmajā un otrajā ceturksnī, ievērojot Regulu (EK) Nr. 1251/96, pagarina līdz 1997. gada 31. jūlijam. 3. To licenču derīguma termiņu, kas izsniegtas 1997. gada pirmajā ceturksnī, ievērojot Regulu (EK) Nr. 1474/95, pagarina līdz 1997. gada 31. jūlijam. 5. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šo regulu piemēro licencēm, kuru derīguma termiņš vēl nav beidzies un kuras vēl nav izlietotas vai ir izlietotas tikai daļēji. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 3. jūnijā Komisijas vārdā — Komisijas loceklis Franz Fischler [1] OV L 282, 1.11.1975., 49. lpp. [2] OV L 189, 30.7.1996., 99. lpp. [3] OV L 282, 1.11.1975., 77. lpp. [4] OV L 305, 19.12.1995., 49. lpp. [5] OV L 282, 1.11.1975., 104. lpp. [6] OV L 91, 8.4.1994., 1. lpp. [7] OV L 221, 19.9.1995., 3. lpp. [8] OV L 146, 20.6.1996., 1. lpp. [9] OV L 156, 23.6.1994., 9. lpp. [10] OV L 130, 31.5.1996., 6. lpp. [11] OV L 145, 29.6.1995., 47. lpp. [12] OV L 161, 29.6.1996., 55. lpp. [13] OV L 161, 29.6.1996., 136. lpp. --------------------------------------------------